পাশকুঁড়ায় ১২ ঘণ্টার বন্ধ, বিকেলে বিজেপির ঝাঁটা মিছিল

পাশকুঁড়া: পাশকুঁড়া (Panskura) সুপার স্পেশালিটি হাসপাতালে ধর্ষণকাণ্ডের প্রতিবাদে আজ ১২ ঘণ্টার ধর্মঘটের ডাক দিয়েছে SUCI। সকাল থেকেই তার প্রভাব দেখা গিয়েছে শহরজুড়ে (District news)।

SUCI-র ছাত্র সংগঠন AIDSO বনমালী কলেজ চত্বরে অবরোধে নামে। অন্যদিকে, পাশকুঁড়া বাসস্ট্যান্ডে পথ অবরোধ করে SUCI কর্মীরা। ফলে প্রায় ২৫ মিনিট যান চলাচল ব্যাহত হয়। পরে পুলিশ পৌঁছলে বিক্ষোভ শুরু হয়।

আরও পড়ুন: চন্দ্রকোনায় ফুচকা খেয়ে অসুস্থ ৩৫

বন্ধে কোথাও জনজীবন স্বাভাবিক থাকলেও, অনেক জায়গায় দোকানপাট বন্ধ ও রাস্তাঘাট ফাঁকা দেখা গেছে। ফলে ধর্মঘটের প্রভাব মিশ্র।

অন্যদিকে, বিকেলে বিজেপি মহিলাদের উদ্যোগে ঝাঁটা হাতে মিছিলের কর্মসূচি রয়েছে। দিনভর উত্তেজনা ছড়াতে পারে পাশকুড়ায়।